 Diinkii: waa hagaag, daanyeerkii buu in kale la dabaashay, dabadeedna wuu la istaagay, kolkaas baa daanyeerkii dhiillo gashay, wuxuuna is yiri, diinkani waxa uu la joogjoogsanayo wax kale ma aha ee arrin baa kolley jirta, mana hubo in laabtiisu iga gaddoontay oo jacaylkaygii ka baxay oo uu jab ila doonayo iyo in kale, maxaa yeelay, wax laabaha ka fudud oo ka gadgaddoon badani ma jiraan, waxaana dhici karta in la yiraahdo, ninka wax garadka ah waxaa la gudboon in uusan illoobin la tashig xaaskiisa, walaalihiis, wadaygiis arrinkasta oo timaada, uuna la tashado goorwalba, weer walba, marka uu istaagi rabo, iyo marka uu fariisanayo, iyo markastaba, maxaa yeelay intaas oo dhami waxay ku marqaati furayaan waxa laabta ku jira, indheergarataduna waxay tiri, haddii wadaygu ka labalabeeyo wadaygiis si geesinima leh ha uga feejignnaado, ilbiriqsiyada iyo gooraha uu marayana arrintaas ha iska baaro, haddii maladiisu rumowdana nabadgelyo buu helaa, haddii ay beenowdana goaan hore buu u gaaray taasina wax dhibaato ah uma keento. 